stanford-oval/wikipedia huggingface dataset:
ג'ו שו

ג'וזף אבנעזר "ג'ו" שו (אנגלית: Joseph Ebenezer "Joe" Shaw;‏ 7 במאי 1883 - ספטמבר 1963) היה שחקן ומאמן כדורגל אנגלי.
שו נולד בערי ברי שבלנקשייר, והחל את הקריירה במועדון המקומי. לאחר מכן הוא עבר לשחק עבור אקרינגטון סטלני, וסייע למועדון לזכות באליפות לנקשייר. ב-1907 הוא עבר לדרום לונדון והצטרף לוולוויץ' ארסנל.
משחקו הראשון היה נגד פרסטון נורת' אנד ב-28 בספטמבר, ותוך זמן קצר הוא הפך למגן השמאלי הקבוע למשך שבע העונות הבאות. במועדון שררה אופטימיות לאחר ההעפלה לליגה הראשונה ב-1904 ועם העפלה במשך שנתיים ברציפות לחצי גמר גביע ה-FA, אך תוך זמן קצר היא התפוגגה. לאחר המקום השישי בעונת 1908/1909 רמת המשחק של המועדון ירדה, ובעונת 1912/1913 הוא ירד ליגה.
למרות הירידה שו נשאר במועדון, כולל בזמן המעבר לאצטדיון הייבורי, והיה שחקן קבוע בעונה האחרונה (1914/1915) לפני השעיה המשחקים הרשמיים בגלל מלחמת העולם הראשונה. הוא המשיך לשחק במשחקים הלא רשמיים, וכאשר חודשו המשחקים לאחר המלחמה הוא עבר לשחק בעמדת המגן הימני. שו קיבל את סרט הקפטן של ארסנל ב-1919, והחליף את פרסי סנדס שעזב. המועדון הצליח להעפיל בחזרה לליגה הראשונה, ושו המשיך לשחק עד גיל 38 (1922); משחקו ה-300 במדי ארסנל היה נגד ניוקאסל יונייטד ב-23 באפריל 1921, והוא היה השחקן השלישי בהיסטוריה של ארסנל שמגיע להישג זה לאחר פרסי סנדס ורודי מקאיצ'ריין.
שו השתתף במדי ארסנל ב-326 משחקים בסך הכל, אך לא הבקיע בהם ולו שער אחד. לאחר פרישתו ממשחק פעיל הוא החל לעסוק באימון, ובהתחלה אימן את קבוצת המילואים של ארסנל. לאחר מותו הפתאומי של הרברט צ'פמן בינואר 1934 הוא מונה למאמן הזמני של הסגל הבוגר למשך יתרת העונה; שו המשיך בעבודתו הטובה של צ'פמן וזכה עם ארסנל באליפות לעונת 1933/1934, שהייתה השלישית בתולדות המועדון. שו חזר לאמן את קבוצת המילואים לאחר שג'ורג' אליסון התמנה לתפקיד המאמן הראשי.
שו עבד בארסנל לאורך יתרת שנות ה-30 ובמהלך מלחמת העולם השנייה. לאחר המלחמה הוא אימן את צ'לסי במשך תקופה קצרה, אך חזר לארסנל והתמנה לעוזרו של טום ויטאקר ב-1947. מאוחר יותר הוא עבד כנציג מטעם המועדון. שו פרש מכדורגל ב-1956, לאחר 49 שנים שבהן היה קשור לארסנל.
לקריאה נוספת

Harris, Jeff & Hogg, Tony (ed.) (1995). Arsenal Who's Who. Independent UK Sports. ISBN 1-899429-03-4
ג'ו רוזן

| --- | --- |
אין תמונה חופשית
 לידה:  1937 (בן 87 בערך) קייב, ברה"מ 
 ענף מדעי:  פיזיקת חלקיקים 
 מקום לימודים:  הטכניון – מכון טכנולוגי לישראל  האוניברסיטה העברית בירושלים 
 מוסדות:  אוניברסיטת תל אביב  אוניברסיטת ג'ורג' וושינגטון 
 
ג'ו רוזן (Rosen; נולד ב-1937) הוא פיזיקאי תאורטי ישראלי. תחומי העניין שלו כוללים: פיזיקת חלקיקים, קוסמולוגיה, סימטריה בפיזיקה, מרחב-זמן וכן שאלות בפילוסופיה של הפיזיקה.
ביוגרפיה

רוזן נולד בקייב, כאשר אביו הפיזיקאי נתן רוזן, לימד באוניברסיטת קייב. שנה לאחר מכן חזרה המשפחה לארצות הברית. ב-1953 עלה עם משפחתו לישראל. הוא סיים תואר ראשון (1960), שני (1962) בפיזיקה בפקולטה לפיזיקה בטכניון ודוקטורט בפיזיקה תאורטית (1967) מהאוניברסיטה העברית בירושלים והמשיך ללימודי פוסט דוקטורט באוניברסיטת בוסטון ובאוניברסיטת בראון. בשנת 1969 הצטרף לסגל אוניברסיטת תל אביב. לאחר פרישתו בשנת 2000 לימד באוניברסיטת מרכז ארקנסו ובאוניברסיטת ג'ורג' וושינגטון.
רוזן כתב כ-11 ספרים בנושא פיזיקה.
מספריו

Lawless Universe: Science and the Hunt for Reality, The Johns Hopkins University Press; 1 edition (June 21, 2010)
Symmetry Primer for Scientists, John Wiley & Sons Inc (May 4, 1983)
Encyclopedia of Physics, Facts on File (April 2004)
Symmetry Discovered: Concepts and Applications in Nature and Science, Dover Publications; New edition edition (July 25, 1997)
The Capricious Cosmos: Universe Beyond Law, Macmillan (March 17, 1992)
Symmetry in Science: An Introduction to the General Theory, Springer (October 25, 1996)
גבינת קשר

| --- | --- |

 
 מאכלים
 סוג:  גבינה
 מוצא:  יוון 
 מרכיבים עיקריים:  חלב כבש 
 גבינות
 תו תקן:  כינוי מקור מוגן 
 
גבינת קשר (בטורקית: Kaşar peyniri) היא הגבינה הנפוצה ביותר במטבח הטורקי.
הגבינה היא חצי קשה, צבעה לבן והיא עשויה מחלב בקר או עזים. מבחינת סגנון קרובה גבינת הקשר לקשקבל הבלקנית. גבינת הקשר נאכלת עם לחם, פסטה וכן משמשת בהכנת מאפה שנקרא פידה. ביוון מיוצרת גבינה דומה מחלב צאן הנקראת קסרי.
ערך זה הוא קצרמרבנושא מזון. אתם מוזמנים לתרום לוויקיפדיה ו.
ג'וני ויטוורת'

| --- | --- |

ויטוורת', 2017
 לידה:  31 באוקטובר 1975 (בן 48) צ'ארלסטון, ארצות הברית 
 מדינה:  ארצות הברית 
 תקופת הפעילות:  מ-1994 
 http://www.johnnywhitworth.com/
 פרופיל ב-IMDb
 
ג'וני ויטוורת' (באנגלית: Johnny Whitworth; נולד ב-31 באוקטובר 1975) הוא שחקן אמריקאי.
ביוגרפיה וקריירה

ויטוורת' נולד בצ'ארלסטון, קרוליינה הדרומית. הוא גדל עם אמו לאחר גרושי הוריו. לאחר מכן עבר לגור עם אביו בפלאנו, טקסס. לאחר מכן הוא עבר ללוס אנג'לס עם אמו ובגיל 15 החל את קריירת המשחק שלו עם הופעת אורח בסדרת הטלוויזיה "שולחן לחמישה" ב-1994. הופעת הבכורה שלו בקולנוע הייתה כשהופיע בסרט "ביי לאהבה" ב-1995. באותה שנה, הוא גילם את איי. ג'יי בסרט "רקורד חזק".
ויטוורת' פרש ממשחק לאחר ששיחק בכמה סרטים, אבל אז עשה קאמבק בסרט "מוריד הגשם" משנת 1997. הוא שיחק בתפקיד חוזר בדרמת הפשע "CSI: מיאמי", שם גילם את הבלש ג'ייק ברקלי, מושא אהבתה של קאלי דוקסן. קו העלילה הפך במהירות את דמותו של ויטוורת' לדמות שנויה במחלוקת. מסוף העונה החמישית ולאורך העונה השישית, ברקלי כבר לא היה סוכן ATF אלא בלש במחלק הרצח של מיאמי שעבד עם צוות CSI. ויטוורת' חזר בפרק הראשון של העונה השביעית ושוב בפרק ה-21 של עונה 8. זו הייתה הופעתו האחרונה.
ב-2003 הוא השתתף בעיבוד המוזיקלי של MTV לספר אנקת גבהים, עיבוד מודרני לרומן הקלאסי. ב-2007 הופיע ויטוורת' בסרט "3:10 ליומה", וב-2009 הופיע בסרט "גיימר" בכיכובו של ג'רארד באטלר. מאוחר יותר הופיע בסרטים "Locked In" ו"ללא גבולות". הוא גם שיחק את הנבל בלקאאוט בסרט "גוסט ריידר: רוח הנקמה" מ-2011 ובמותחן "Pathology".
מ-2014 עד 2015, לויטוורת' היה תפקיד חוזר בסדרת הטלוויזיה "100" ששודרה ברשת The CW. ב-2015, לוויטוורת' היה תפקיד חוזר בסדרה "שטח מת" ששודרה ברשת NBC.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 1995 | ביי לאהבה | מקס קופר |  |
| 1995 | רקורד חזק | AJ |  |
| 1996 | Somebody Is Waiting | ליאון |  |
| 1997 | מוריד הגשם | דוני ריי בלק |  |
| 1998 | לא יכולים להתאפק | גאם בוי (קול) | ללא קרדיט |
| 1998 | החוזה | פטי |  |
| 1999 | Out in Fifty | ווייטי |  |
| 1999 | Me and Will | פרד |  |
| 2000 | Shadow Hours | טרון |  |
| 2000 | Bullslingers |  |  |
| 2001 | יום אהבה קטלני | מקס ריימי |  |
| 2002 | ספר הבישול של האנרכיסט | סוויני |  |
| 2002 | Birdseye | טרנט בון |  |
| 2002 | Kiss the Bride | מרטי |  |
| 2006 | פקטורי גירל | סילבר ג'ורג' |  |
| 2007 | 3:10 ליומה | דארדן |  |
| 2008 | Pathology | גריפין קאוונו |  |
| 2008 | Reach for Me | קווין |  |
| 2009 | גיימר | סקוֹטשׁ |  |
| 2009 | The Things We Carry | ג'רמיה |  |
| 2010 | Locked In | ניית'ן |  |
| 2011 | ללא גבולות | ורנון |  |
| 2011 | Valley of the Sun | אנדי טאגרט / ויק ולור |  |
| 2011 | גוסט ריידר: רוח הנקמה | ריי קריגן / Blackout |  |
| 2013 | Zephyr Springs | דייוויד ג'יימס |  |
| 2015 | Bad Hurt | קנט קנדל |  |
| 2016 | Inwards | ג'ו | סרט קצר |
| 2019 | Carte Blanche | סטיב ווקר | סרט קצר |
| 2020 | Still Here | כריסטיאן בייקר |  |
| טרם פורסם | The Adventures of Thomasina Sawyer | ד"ר רובינסון |  |
| טרם פורסם | The Darkness of the Road | פקיד | אחרי הפקה |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 1994 | Birdland |  | פרק אחד |
| 1994 | שולחן לחמישה | פיקיי סטריקלר | 2 פרקים |
| 1997 | Gun | ג'יימס מנדיי | פרק אחד |
| 2001 | NYPD Blue | ג'ייסון בזדון | פרק אחד |
| 2001 | פרובידנס | ג'ייסון זלר | פרק אחד |
| 2002 | המגן | אפי מונטסיטו | פרק אחד |
| 2003 | אנקת גבהים | הנדריקס | סרט טלוויזיה |
| 2003 | The Handler | דנבר | פרק אחד |
| 2005 | פשע מן העבר | מוריס וורפילד 1978 | פרק אחד |
| 2005 | מספ7ים | דנטה בייקר | פרק אחד |
| 2006 | ללא עקבות | מיילס זוסמן | פרק אחד |
| 2006–2010 | CSI: מיאמי | ג'ייק ברקלי | 11 פרקים |
| 2012 | Outlaw Country | אייאקס | סרט טלוויזיה |
| 2014–2015 | 100 | קייג' וואלאס | 10 פרקים |
| 2015–2016 | שטח מת | מרקוס (גבר נאה באופן מחוספס) | 6 פרקים |
| 2017 | קולוני | סולומון | פרק אחד |
הערות שוליים

1 2  Whitworth, Johnny 1975– | Encyclopedia.com, www.encyclopedia.com
1 2  Johnny Whitworth News & Biography - Empire, www.empireonline.com
↑  Neil Genzlinger, ‘Ghost Rider: Spirit of Vengeance’ Stars Nicolas Cage, The New York Times, ‏18 בפברואר 2012
| --- | --- |
בקרת זהויות :  LCCN: no2005101334  VIAF: 26804468   WorldCat (עם VIAF): 26804468
בית גאה בבאר שבע

| --- | --- |

הבית הגאה בבאר שבע, 2017
 פעילות:  מרכז קהילתי וארגון לשינוי חברתי
 התאגדות:  עמותה
 מדינה:  ישראל
 מטה הארגון:  רחוב ההסתדרות 36, פינת רחוב האבות
 מייסדים:  ירדנה אברג'יל   יעל אגמון   שלומי בן חמו   שחר גוריון   בתיה ויגל   דני וקס   ירון מוכנדורף   אירנה סקלר   ברק עטר   זיו קנר
 יושב ראש:  אור ליליאן ונופר עיני הדס
 תקופת הפעילות:  מאי 2014 – הווה (כ־10 שנים)
 קואורדינטות:  31°14′16″N 34°47′15″E﻿ / ﻿31.237638888889°N 34.787388888889°E﻿ / 31.237638888889; 34.787388888889
 he
 
בית גאה בבאר שבע הוא ארגון להט"ב (לסביות, הומואים, טרנסג'נדרים וביסקסואלים) בבאר שבע, הפועל למען להט"ב בבאר שבע ובמרחב הנגב, ולקידום זכויות להט"ב בישראל ובבאר שבע והנגב בפרט. הארגון פעל בבאר שבע והתקיים במשך שנים (מאוקטובר 2000) כסניף מקומי של אגודת הלהט"ב, ובשנת 2015 נפרד מאגודת הלהט"ב והקים עמותה מקומית עצמאית. הבית הגאה נמצא ברחוב ההסתדרות 36.
פעילות

בבית הגאה פועל מרכז קהילתי עשיר בפעילויות. עיקר הפעילות הקהילתית מתרחשת בשעות הערב ובסופי-שבוע. במקום פועלות קבוצות לקהלים מגוונים: לנוער, צעירים, מבוגרים, גברים, נשים, טרנסג'נדרים, ילדים של להט"בים, דתיים, קבוצת פסיכודרמה ועוד. רוב הקבוצות נפגשות אחת לשבוע. בבית מתקיימות גם פעילויות שמיועדות לציבור הרחב: הרצאות, דיונים קהילתיים, קבלת שבת וחגים. הבית הגאה הוא שותף בקבוצת קריאה קווירית, עם המחלקה למגדר באוניברסיטת בן-גוריון בנגב, הנפגשת במהלך שנת הלימודים באוניברסיטה. חלק אחר מפעילויותיו, לדוגמה הרצאות שונות בנושאי להט"ב או התכנסויות לערבי אירוויזיון ועוד, מתקיימות בשיתוף עם הדאנס בר המקומי "ביאליק 26" שבעליו הם ידידי העמותה ושותפים לדרכה.
מעבר לפעילויות השוטפות, מקיים בית גאה בבאר שבע, עוד מתחילת דרכו כסניף של אגודת הלהט"ב, פעולות הסברה וחינוך בעיר, וכן אירועי גאווה לציבור הרחב ולקהילה הגאה.
מעבר לחשיבות הקבוצה בעיצוב זהות להט"בית גאה של חבריו ובפעילות פוליטית בנושאים הקשורים לקהילה הגאה, היווה "בית גאה", עם קבוצת "סגול", כר פורה להצמחת מנהיגות קהילתית. כמה מחבריו היו לימים לפעילים בולטים בקהילה הלהט"בית: מיכל זוילי, ניר להב ויערה חוצן ממייסדות "בית נשים פמיניסטי", המשורר דניאל באומגרטן, יגאל אברהמי שהיה יו"ר חוש"ן - חינוך ושינוי וארז וינר מנהל האחווה הסטודנטיאלית הגאה ואחרים, ומלבדם ברק עטר, דני וקס ואור אלוני היו חברי ועד באגודת הלהט"ב.
יושבי ראש בית גאה בבאר שבע

ארין שיבובסקי וברק עטר (2014–2016)
מיקי לוי (2016–2019)
רינת צוק בזק וגיל אליאס (2019–2020)
גיל אליאס (2020–2021)
אריאלה מנקר (2021–2023 )
אור ליליאן ונופר עיני הדס (2023 - מכהנים)
גלריה

הזמרת הישראלית קורין אלאל מופיעה באירוע הגאווה הראשון בבאר שבע בשנת 2010
אמיר אוחנה (משמאל), השר ההומוסקסואל המוצהר הראשון בתולדות ישראל, באירוע גאווה בבאר שבע, 2015
אירוע גאווה בבאר שבע בשנת 2014
אירוע הגאווה בבאר שבע לאחר ביטולו של מצעד הגאווה הראשון בעיר, 2016
זהבה גלאון, יו"ר מפלגת מרצ, נואמת במחאה נגד ביטול מצעד הגאווה בבאר שבע בשנת 2016
יו"ר מפלגת מרצ, תמר זנדברג יחד עם ברק עטר יושב ראש עמותת בית גאה בבאר שבע, באירוע גאווה בבאר שבע ביוני 2015
תא הסטודנטים "סגול" בעצרת המחאה שהתקיימה בבאר שבע ב-2 באוגוסט 2009, בעקבות הרצח בברנוער
ארגון "סגול" במצעד הגאווה בירושלים בשנת 2008
ברומא התנהג כרומאי

הפתגם מיוחס לפילוסוף והתאולוג הנוצרי אוגוסטינוס (ציור מאת ג'רארד סגרס (אנ'))
ברומא התנהג כרומאי (בלטינית: sī fuerīs Rōmae, Rōmānō vīvitō mōre; sī fuerīs alibī, vīvitō sīcut ibī, מקוצר לעיתים קרובות כשאתה ברומא...), הוא פתגם המיוחס לקדוש הנוצרי אוגוסטינוס. משמעות הביטוי היא כי רצוי לעקוב אחר המוסכמות של האזור בו אתה גר או מבקר.
מקור הפתגם

סנט מוניקה ובנה, סנט אוגוסטין, גילו כי מנהג רומא הוא שיש לצום ביום שבת, שם תכננו לבקר. אך הם לא היו רגילים לכך בעיר מגורם במילאנו. כשהתייעצו עם סנט אמברוז אמר: "כשאני כאן (במילאנו) אני לא צם בשבת, כשאני ברומא אני צם בשבת." מיוחס כי תשובה זו הביאה לאמירה "כאשר ברומא, עשה כפי שעושים הרומאים".
משמעות

כוונת הביטוי היא שהנימוס מחייב אדם המגיע למקום חדש, לשים לב להתנהג על פי מנהג המקום – גם כשהדברים זרים או לא מובנים לו.
מקבילות לפתגם

ביטוי דומה מופיע בתרבויות ושפות רבות. בשפות רבות, בצרפתית: "כשנמצאים בין זאבים צריך ליילל", ובסוואהילית: "כשאתה מסתובב בין אנשים שתומי עין, עצום עין אחת".
אזלת לקרתא הלך בנימוסיה

פתגם זהה הוא: אֲזַלְתְּ לְקַרְתָּא הַלֵּךְ בְּנִימוּסֶיָה או עַלְתְּ לְקַרְתָּא הַלֵּךְ בְּנִימוּסֶיָה, המוזכר בשמות רבה לגבי משה רבנו שעלה לשמיים ולא אכל לחם מכיוון שהמלאכים גם לא אוכלים.
ראו גם

נימוסים
הערות שוליים

↑  Speake, Jennifer, ed. (2015). Oxford Dictionary of Proverbs (6th ed.). OUP Oxford. p. 269. ISBN 978-01-910-5959-9. OCLC 914473236.
↑  Cresswell, Julia (2010). Oxford Dictionary of Word Origins. OUP Oxford. Rome; pp. 371–372. ISBN 978-01-995-4793-7. OCLC 965141221.
↑  Marvin, Dwight Edwards (1922). The Antiquity of Proverbs: Fifty Familiar Proverbs and Folk Sayings with Annotations and Lists of Connected Forms, Found in All Parts of the World. G. P. Putnam's Sons. pp. 294–299. OCLC 978104222.
↑  Brewer, Ebenezer Cobham (1900). Dictionary of Phrase and Fable: Giving the Derivation, Source, Or Origin of Common Phrases, Allusions, and Words that Have a Tale to Tell (3 ed.). Cassell. p. 1070. OCLC 258268902.
↑  רוביק רוזנטל‏, אם כבר אווז, שיהיה שמן, באתר "הזירה הלשונית", 16 בספטמבר 2011
↑  שמות רבה, פרשה מ"ז, פסקה ה'
ג'ורדי סמית'

| --- | --- |
אין תמונה חופשית
 לידה:  11 בפברואר 1988 (בן 36) דרבן, דרום אפריקה 
 מידע כללי
 מדינה:  דרום אפריקה דרום אפריקה
 בן או בת זוג:  לינדל ג'רוויס 
 jordysmith.com
 ספורט
 ענף ספורט:  גלישת גלים
 תקופת הפעילות:  מ-2007 
 
ג'ורדן מייקל "ג'ורדי" סמית (באנגלית: Jordan Michael "Jordy" Smith, נולד ב-11 בפברואר 1988) הוא גולש גלים מקצועי מדרום אפריקה אשר מתחרה בסבב אליפות הגלישה העולמי. כיום (2017) מדורג במקום שלישי בעולם ובשיאו דורג במקום שני בעולם (2010 ו-2016). ב-2006 זכה באליפות העולם לנוער.
ביוגרפיה

ג'ורדי סמית' נולד בדרבן (דרום אפריקה) להורים ממוצא בריטי. הוא גדל באחת השכונות היותר קשות של העיר, אשר נחשבת ליעד גלישה מוביל ברחבי העולם כבר יותר מחמישים שנים, ומהמקומות הראשונים לארח את סבב אליפות הגלישה העולמי. סמית' החל לגלוש כבר מגיל שלוש והעיד כי ניצל כל רגע פנוי מהלימודים לטובת הגלישה. בגיל 18 עבר להתגורר בסן קלמנטה, קליפורניה מתוך שאיפה להתמקצע ולהפוך לאחד הגולשים הטובים בעולם.
בשנת 2014, התחתן ג'ורדי עם לינדל ג'רוויס (אנ'), דוגמנית ומגישת טלוויזיה דרום אפריקאית.
קריירה מקצועית

ב-2006 זכה באליפות העולם לנוער.
בשנת 2007 זכה סמית' בסבב המוקדמות העולמי - סבב הגלישה לדרג ב' אשר המנצח בו עולה לסבב העולמי WCT (אנ') .
החל משנת 2008, משתתף בסבב אליפות הגלישה העולמי אשר מתקיים ברחבי העולם לאורך כל השנה.
את הישג השיא שלו, מקום שני, קבע כבר פעמיים, בשנת 2010 אחרי קלי סלייטר מארצות הברית ובשנת 2016 אחרי ג'ון ג'ון פלורנס מהאוואי.
בשנת 2015 חווה ג'ורדי פציעה קשה בברכו אשר השביתה למשך מרבית השנה ומנעה ממנו לקחת חלק פעיל בתחרות.
בשנת 2017 סיים במקום השלישי בעולם.
סך הזכיות של ג'ורדי בפרסים מתחרויות גלישה בלבד עומד כיום על 1.9 מיליון דולר, לא כולל הסכמי חסות ופרסומות.
החל מתחילת דרכו המקצועית נתמך על ידי מספר ספונסרים ובראשם חברת הגלישה האמריקאית O'NEILL.
סמית' השתתף במספר הפקות של סרטי גלישה בכיכובו, בינם הסרטים Just Now, Now Now.
התחרויות מהסבב העולמי בהם זכה

| שנה | תחרות | מיקום |
| --- | --- | --- |
| 2010 | jefferys bay | דרום אפריקה |
| 2011 | jefferys bay | דרום אפריקה |
| 2013 | rio de janeiro | ברזיל |
| 2014 | trestles | ארצות הברית |
| 2016 | trestles | ארצות הברית |
| 2017 | bells beach | אוסטרליה |
הערות שוליים

1 2  wsl profile
↑  jordy smith interview
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורדי סמית'".
גביע (פרס)

ארון גביעי הישגים בכדורסל של ענת דרייגור.
בתחרויות, גביע הוא הפרס שמקבלים היחיד או הקבוצה שזכו בתחרות. אף שהחפץ עצמו, שצורתו על פי רוב היא של כוס גדולה ולעיתים צלחת או מדליה, עשוי במקרים רבים ממתכת יקרה ובעל ערך בזכות עצמו, הרי שהכבוד שבזכייה בתחרות יוקרתית, כמו גם הפרס הכספי הנלווה אליו, עולה בדרך כלל על ערך הגביע עצמו.
שורש המנהג הוא ביוון העתיקה, שם היה נהוג להעניק למנצח בתחרויות ספורט גביע או אמפורה מלאים בשמן מקודש.
בהשאלה, ניתן השם "גביע" גם לתחרות כולה שבה מוענק הגביע למנצח. למשל: גביע ה-FA (טורניר הגביע הוותיק ביותר בעולם, המשוחק באנגליה) או גביע העולם בכדורגל.
שיטת גביע היא האופן שבו מאורגנות רבות מתחרויות אלו, אך לא כולן.
גביע מדינה

לרוב המדינות ישנו מפעל גביע המדינה, בהרבה מתחומי הספורט. בנוסף לליגה הרגילה שבסופה הקבוצה בעלת ההישגים הטובים ביותר, זוכה באליפות. ישנה את תחרות הגביע. התחרות שונה שהיא אינה מבוססת על ליגה אלא על שיטת גביע כך שתאורטית גם קבוצה נחותה יותר יכולה לזכות בגביע. בנוסף תחרות הגביע מערבת קבוצות מליגות שונות מה שתורם לאפקט ההפתעה שישנו בגביע.
בישראל ישנו את גביע המדינה בכדורגל ואת גביע המדינה בכדורסל במשחקי הגמר במפעלים אלו נוהג נשיא המדינה לבוא ולהעניק את הגביע למנצחת. גם בכדורעף ובכדוריד ובעוד תחומים ישנם מפעלי גביע. בספרד הטורניר נקרא בשם גביע המלך הספרדי בגרמניה הגביע הגרמני ובאנגליה גביע ה-FA.
גדי חגאי

אין תמונה חופשית
גדי חגאי הוא עיתונאי, עורך וקופירייטר ישראלי.
חגאי החל את דרכו העיתונאית ככתב עיתון הסטודנטים "תזה" וכמפיק ועורך במוסף "7 לילות" של עיתון "ידיעות אחרונות".
בהמשך עסק בתפקידי כתיבה ועריכה שונים בקבוצת "ידיעות תקשורת" ושימש ככתב העיתון "במחנה".
בין השנים 1997 ו-1998 עבד כיועץ תקשורת עבור תנועת "ארבע אמהות". לאחר מכן עסק בתפקידי דוברות ויחסי ציבור שונים והיה שותף בהקמת אתר אינטרנט לסחר אלקטרוני.
בין השנים 2003 ו-2007 היה עורך מגזין הנוער "מעריב לנוער" ובהמשך עורך עיתוני הילדים והנוער של "מעריב".
בעלי חברת "קופי בר" לשירותי תוכן שיווקי, כתיבה ועריכה.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ג'וני ויליאמס

ג'וני ויליאמס (באנגלית: Jonny Williams; נולד ב-9 באוקטובר 1993) הוא כדורגלן ולשי, המשחק בעמדת הקשר בג'ילינגהאם.
קריירת מועדונים

ויליאמס התחיל את הקריירה שלו בקבוצת הילדים של קריסטל פאלאס, אליה הצטרף בגיל 9 והמשיך לשחק בה עד לקבוצת הבוגרים. ב-16 באוגוסט 2011, ויליאמס ערך את הופעת הבכורה שלו בקבוצה הבוגרת במשחק הליגה נגד קובנטרי סיטי. ב-13 בספטמבר 2011, ויליאמס הבקיע את שער הבכורה שלו בקבוצה במשחק נגד ויגאן את'לטיק במסגרת גביע הליגה האנגלי. במהלך העונה, ויליאמס סבל מפציעה ולא זכה להרבה דקות משחק, אך בסיומה חתם על חוזה לחמש שנים במועדון.
ב-27 בפברואר 2014, ויליאמס הושאל לאיפסוויץ' טאון לתקופה של חודש. ב-29 בספטמבר 2014, ויליאמס הושאל בשנית לאיפסוויץ' עד לאמצע העונה, אך חזר אליה במרץ 2015 עד לסיום העונה.
ב-10 בספטמבר 2015, ויליאמס הושאל לנוטינגהאם פורסט בהסכם שנחתם עד ל-16 בינואר 2016, אך הוא עזב את הקבוצה טרם סיום החוזה עקב פציעות.
ב-22 בינואר 2016, ויליאמס חתם במילטון קיינס דונס לתקופה של 93 ימים. ב-31 באוגוסט 2016, חזר לקדנציה רביעית באיפסוויץ' טאון בה שיחק עד לסיום העונה.
ב-31 באוגוסט 2017, ויליאמס הושאל לסנדרלנד עד לסיום העונה. ב-24 בפברואר 2018, ויליאמס כבש את השער הראשון שלו בסנדרלנד בתיקו 3-3 נגד מידלסברו.
ב-4 בינואר 2019, ויליאמס שוחרר מקריסטל פאלאס וחתם בצ'רלטון את'לטיק עד לסיום העונה. ב-18 ביולי 2019, ויליאמס חתם על חוזה לשנה נוספת במועדון. ב-31 באוקטובר 2020, ויליאמס הבקיע את שער הבכורה שלו במועדון בניצחון 0–2 נגד פורטסמות'.
ב-1 בפברואר 2021, ויליאמס חתם בקארדיף סיטי.
ב-13 באוגוסט 2021 ויליאמס חתם בסווינדון טאון.
ב-14 ביוני 2023 חתם בג'ילינגהאם
קריירה בינלאומית

ויליאמס, גדל באנגליה, אך החליט לייצג את ויילס. הדבר התאפשר בזכות העובדה שאביו נולדת בעיר אנגלסי. ויליאמס, הוא השחקן השני הצעיר בתולדות הנבחרת הצעירה של ויילס.
ב-3 באוקטובר 2011, ויליאמס זומן לראשונה לסגל הנבחרת הבוגרת. ב-22 במרץ 2013, ויליאמס ערך את הופעת הבכורה שלו בנבחרת הבוגרת בניצחון 2–1 נגד סקוטלנד. באוקטובר 2020, ויליאמס הבקיע את שער הבכורה שלו בנבחרת בניצחון 0–1 נגד בולגריה.
ויליאמס, נכלל בסגל הנבחרת לקראת יורו 2020.
נכלל בסגל נבחרת ויילס לטורניר מונדיאל 2022.
תארים

פלייאוף העלייה של הפוטבול ליג צ'מפיונשיפ: 2013
פלייאוף העלייה של הפוטבול ליג הראשונה: 2019
הכדורגלן הצעיר של השנה בקריסטל פאלאס: 2012/2013
שער העונה של איפסוויץ' טאון: 2013/2014
הערות שוליים

↑  Squad Announcement בחשבון הטוויטר הרשמי של נבחרת ויילס, 9 בנובמבר 2022 (באנגלית)
| נבחרת ויילס – יורו 2016 |
| --- | --- | --- |
|  1 הנסי •  2 גאנטר •  3 טיילור •  4 דייוויס •  5 צ'סטר •  6 א. ויליאמס •  7 אלן •  8 קינג •  9 רובסון-קאנו •  10 ראמזי •   11 בייל •  12 פון ויליאמס • 13 ויליאמס •  14 אדורארדס • 15 ריצ'רדס • 16 לדלי • 17 קוטריל • 18 ווקס • 19 קולינס • 20 ג'. ויליאמס • 21 וורד • 22 ווהן • 23 קראוץ' • מאמן: קולמן |  1 הנסי •  2 גאנטר •  3 טיילור •  4 דייוויס •  5 צ'סטר •  6 א. ויליאמס •  7 אלן •  8 קינג •  9 רובסון-קאנו •  10 ראמזי •   11 בייל •  12 פון ויליאמס • 13 ויליאמס •  14 אדורארדס • 15 ריצ'רדס • 16 לדלי • 17 קוטריל • 18 ווקס • 19 קולינס • 20 ג'. ויליאמס • 21 וורד • 22 ווהן • 23 קראוץ' • מאמן: קולמן | ויילס |
| נבחרת ויילס – יורו 2020 |
| --- | --- | --- |
|  1 הנסי •  2 גאנטר •  3 ב. דייוויס •  4 {{{p4}}} •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 ב. דייוויס •  4 {{{p4}}} •  5 לוקייר •  6 רודון •  7 אלן •  8 וילסון •  9 ט. רוברטס •  10 ראמזי •   11 בייל •  12 וורד • 13 מור •  14 ק. רוברטס • 15 אמפאדו • 16 מורל • 17 נורינגטון-דייוויס • 18 ג'. ויליאמס • 19 ברוקס • 20 ג'יימס • 21 א. דייוויס • 22 מפאם • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
| נבחרת ויילס – מונדיאל 2022 |
| --- | --- | --- |
|  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' |  1 הנסי •  2 גאנטר •  3 נ. ויליאמס •  4 ב. דייוויס •  5 מפאם •  6 רודון •  7 אלן •  8 וילסון •  9 ג'ונסון •  10 ראמזי •   11 בייל •  12 וורד • 13 מור •  14 רוברטס • 15 אמפאדו • 16 מורל • 17 לוקייר • 18 ג'. ויליאמס • 19 האריס • 20 ג'יימס • 21 א. דייוויס • 22 תומאס • 23 לוויט • 24 קבאנגו • 25 קולוויל • 26 סמית' • מאמן: פייג' | ויילס |
גביע (כלי)

גביע זכוכית
גביע הוא כוס בעלת רגל דקה וארוכה. לרוב הגביע עשוי זכוכית, אך ניתן למצוא גם גביעי מתכת (בעיקר כסף) או חרסינה. גביעים בצורות שונות משמשים למגוון משקאות, בהם - גביע שמפניה, גביע יין וגביע מרטיני.
גביעי זכוכית יכולים לשמש ככלי הגשה למנות קרות שונות כגון סלט פירות וגלידה.
הרגל של הגביע מאפשרת לאחוז אותו מבלי להירטב או להניח אותו על שולחן מבלי להרטיב אותו בשל לחות שמצטברת על דפנותיו של הגביע שמלא בנוזל קר.
גביעים בדת

הגביע הקדוש תואר בתחילה כקערה, אך מאוחר יותר החל להיות מתואר בדמות גביע של ימינו.
נהוג להציב גביע יין לאליהו הנביא בליל הסדר.
בקידוש ובהבדלה מקובל לעשות שימוש בגביע יין.
ג'ורג' דאלאס

ג'ורג' מיפלין דאלאס (באנגלית: George Mifflin Dallas;‏ ‏ 10 ביולי 1792 – 31 בדצמבר 1864) היה סגן נשיא ארצות הברית תחת כהונתו של הנשיא ג'יימס נוקס פולק. קודם לכן כיהן כסנאטור מטעם מדינת פנסילבניה.
ביוגרפיה

דאלאס נולד בפילדלפיה שבפנסילבניה, בנו של מזכיר האוצר האמריקני אלכסנדר דאלאס. הוא למד בקולג' של ניו ג'רזי (כיום אוניברסיטת פרינסטון) בשנת 1810 והוסמך לעריכת דין בשנת 1813. בראשית פעילותו המקצועית שימש כמזכירו האישי של ציר ארצות הברית ברוסיה. עם שובו למדינה בשנת 1814 הוא עסק במשפטים באופן פרטי ובין השנים 1816–1817 שימש יועץ משפטי עבור הבנק השני של ארצות הברית. לאחר מכן חזר לחיות בפנסילבניה ומונה לסגן מזכיר המדינה לענייני משפט.
בשנים 1828–1829 היה דאלאס ראש עיריית פילדלפיה. לאחר מכן, עד לשנת 1831, הוא חזר לעסוק במשפטים וייצג את המחוז המזרחי של פילדלפיה. באותה שנה מונה דאלאס לכהן בסנאט כממלא מקומו של אייזיק ברנרד. כהונתו, מטעם המפלגה הדמוקרטית, נמשכה פחות מארבעה חודשים עד לפיזור המושב. במהלך תקופה זו הוא עמד בראש הוועדה לענייני חיל הים, אך בסיומה לא ניסה להתמודד שוב על מושב סנאט.
דאלאס מונה למזכיר מדינת פנסילבניה לענייני משפט, תפקיד בו כיהן בשנים 1833–1835, ובשנה האחרונה לכהונתו היה גם מנהיג הבונים החופשיים במדינה. בין השנים 1837–1839 מונה, על ידי הנשיא מרטין ואן ביורן, לשגריר ארצות הברית ברוסיה.
בשנת 1845 נבחר דאלאס לסגן נשיא ארצות הברית לאחר שהועמד לבחירה מטעם המפלגה הדמוקרטית יחד עם הנשיא ג'יימס פולק. כהונתו נמשכה עד 1849. הנשיא פרנקלין פירס מינה אותו בין השנים 1856–1861 לשגריר ארצות הברית בבריטניה.
דאלאס נפטר בפילדלפיה בשנת 1864 והובא לקבורה בטקסס.
כרזת הבחירות של פולק ודאלאס, 1844.
ג'אנג יאונג-ג'ין

זהו שם קוריאני; שם המשפחה הוא .
| --- | --- |
 לידה:  1957 או 1958 צ'ונגג'ין, קוריאה הצפונית קוריאה הצפונית
 מדינה:  קוריאה הצפונית 
 עיסוק:  סופר
 שפות היצירה:  קוריאנית 
 
ג'אנג יאונג-ג'ין (בקוריאנית: 장영진; נולד ב-1958/1957) הוא סופר ועריק צפון קוריאני הידוע כעריק ההומוסקסואל הגלוי היחיד בהיסטוריה של המדינה.